
CONSILIUL JUDEŢEAN


HOTĂRÂRE                      
privind aprobarea încheierii Acordului de parteneriat în vederea depunerii documentaţiei pentru finanţarea Proiectului “IMPACT TEACA - Măsuri integrate pentru îmbunătăţirea situaţiei socio-economice a persoanelor defavorizate din comunităţile marginalizate ale comunei TEACA, judeţul Bistriţa-Năsăud”
prin Programul Operațional Capital Uman 2014-2020 

Consiliul Judeţean Bistriţa-Năsăud întrunit la data de 31.08.2016 în şedinţă ordinară, în prezenţa președintelui și a 28 consilieri judeţeni;
	Având în vedere:
  	- expunerea de motive nr.IX/12637 din data de 29.08.2016  a preşedintelui Consiliului Judeţean Bistriţa-Năsăud;
  	- raportul comun nr. IVa/12692 din data de 30.08.2016 al Direcţiei dezvoltare durabilă şi relaţii externe și al Direcției economice privind aprobarea încheierii Acordului de parteneriat în vederea depunerii documentaţiei pentru finanţarea Proiectului “IMPACT TEACA - Măsuri integrate pentru îmbunătăţirea situaţiei socio-economice a persoanelor defavorizate din comunităţile marginalizate ale comunei Teaca, judeţul Bistriţa-Năsăud””care va fi depus spre finanţare prin Programul Operațional Capital Uman 2014-2020, Axa prioritară 4: Incluziunea socială şi combaterea sărăciei, Obiectivul tematic 9: Promovarea incluziunii sociale, combaterea sărăciei şi a oricăror forme de discriminare, Prioritatea de investiţii 9.ii: Integrarea socio-economică a comunităţilor marginalizate, cum ar fi romii, Obiectivul specific 4.1: Reducerea numărului de persoane aflate în risc de sărăcie şi excluziune socială din comunităţile marginalizate în care există populaţie aparţinând minorităţii rome, prin implementarea de măsuri integrate; 
  	- prevederile Deciziei Comisiei Europene C(2015)1287 din 25.02.2015 de aprobare a anumitor elemente din programul operațional „Capital Uman” pentru sprijinul din partea Fondului social european și alocării specifice pentru Inițiativa „Locuri de muncă pentru tineri” în temeiul obiectivului referitor la investițiile pentru creștere și locuri de muncă în România, CCI 2014RO05M9OP001;
  	- prevederile art. 24 din Ordonanța de urgență a Guvernului nr. 64 din 3 iunie 2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată prin Legea 362/2009, cu modificările și completările ulterioare;
  	- prevederile art. 35 din Anexa la Hotărârea Guvernului nr. 218 din 23 martie 2012 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
 	 - prevederile art. 28 şi art. 29 din prevederile Ordonanței de urgență a Guvernului nr. 40/2015 din 23 septembrie 2015 privind gestionarea financiară a fondurilor europene pentru perioada de programare 2014 - 2020, cu modificările și completările ulterioare;
  	- prevederile Hotărârii Consiliului Judeţean Bistriţa-Năsăud nr. 96/2016 privind a patra rectificare a bugetului de venituri și cheltuieli al judeţului Bistriţa-Năsăud pe anul 2016 și a bugetelor de  venituri și cheltuieli ale instituțiilor aflate în subordonarea Consiliului Judeţean Bistriţa-Năsăud pe anul 2016;
  	- prevederile art.9, pct 12 din Hotărârea Guvernului  nr. 398 din 27 mai 2015 pentru stabilirea cadrului instituţional de coordonare şi gestionare a fondurilor europene structurale şi de investiţii şi pentru asigurarea continuităţii cadrului instituţional de coordonare şi gestionare a instrumentelor structurale 2007 – 2013;
  	- prevederile documentelor programatice Orientări privind accesarea finanţărilor în cadrul Programului Operaţional Capital Uman 2014-2020 şi Ghidul solicitantului POCU 2014-2020 - Condiţii specifice: „Dezvoltare Locală integrată (DLI 3600) în comunităţile marginalizate în care există populaţie aparţinând minorităţii rome”, Apel de proiecte nr.1 – pentru regiunile mai puţin dezvoltate;
  	- prevederile Ordinului Ministrului fondurilor europene nr. 714/2016 privind modificarea Orientărilor privind accesarea finanţărilor în cadrul Programului Operaţional Capital Uman 2014-2020 şi Ghidul solicitantului POCU 2014-2020 - Condiţii specifice:„Dezvoltare Locală integrată (DLI 3600) în comunităţile marginalizate în care există populaţie aparţinând minorităţii rome”, Apel de proiecte nr.1 – pentru regiunile mai puţin dezvoltate;
  	- prevederile Dispoziţiei  Preşedintelui Consiliului Judeţean Bistriţa-Năsăud nr. 145 din 01.08.2016 privind aprobarea Procedurii privind selectarea partenerilor în vederea aplicării unor cereri de finanţare pentru proiecte implementate în cadrul Programului Operaţional Capital Uman (P.O.C.U.) 2014-2020 şi/sau Programului Operaţional Capacitate Administrativă (P.O.C.A.) 2014-2020 şi numirea Comisiei de selectare a partenerilor pentru implementarea activităţilor din cadrul proiectelor ce vor fi dezvoltate prin POCU 2014-2020;
- raportul nr. IBa/12722 din 31.08.2016 al Comisiei de administraţie;
- raportul nr. IBa/12723 din 31.08.2016 al Comisiei economice.

În temeiul dispozițiilor art. 91 alin.(1) lit.b) şi lit.f), alin.(6) lit.a), art. 98 coroborat cu art. 45 alin. 2 lit. f), art. 102 alin.(1) și art. 115 alin.(1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,



HOTĂRĂŞTE:


Art.1. Se aprobă încheierea Acordului de parteneriat în vederea depunerii documentaţiei de finanţare pentru proiectului „IMPACT TEACA - Măsuri integrate pentru îmbunătăţirea situaţiei socio-economice a persoanelor defavorizate din comunităţile marginalizate ale comunei Teaca, judeţul Bistriţa-Năsăud”, al cărui solicitant este Consiliul Judeţean Bistriţa-Năsăud, conform Anexei nr. 1 care face parte integrantă din prezenta hotărâre.
[bookmark: _GoBack]Art.2. Consiliul Judeţean Bistrița-Năsăud va fi solicitantul finanțării, în calitate de partener 1, iar partenerii  proiectului sunt cei selectaţi conform Raportului nr. IV/11925/16.08.2016, privind finalizarea procedurii de selectare a partenerilor în vederea aplicării proiectului cu titlul „IMPACT TEACA - Măsuri integrate pentru îmbunătăţirea situaţiei socio-economice a persoanelor defavorizate din comunităţile marginalizate ale comunei Teaca judeţul Bistriţa-Năsăud” conform Anexei nr. 2, care face parte integrantă din prezenta hotărâre.

Art.3. Se aprobă valoarea totală a proiectului în sumă de  22.747.719,18 lei, sumă ce reprezintă valoarea totală eligibilă a proiectului, din care partea de finanţare eligibilă a Consiliului Judeţean Bistriţa-Năsăud în calitate de  partener 1 este de 8.001.629,44 lei.

Art.4. Fiecare partener îşi asumă partea de finanţare şi cofinanţare în funcţie de activităţile asumate în Acordul de parteneriat care va fi semnat.
 
        Art.5. Se aprobă cofinanţarea de 2 % aferentă activităţilor ce le va desfăşura Consiliul Judeţean Bistriţa-Năsăud în calitate de partener 1, în sumă de 160.032,58 lei. 

      Art.6. Consiliul Judeţean Bistriţa-Năsăud în calitate de partener 1, se angajează să suporte cheltuielile neeligibile ocazionate de implementarea activităţilor ce îi revin, dacă va fi cazul.

     Art.7. Consiliul Judeţean Bistriţa-Năsăud se obligă să asigure resursele materiale şi financiare necesare implementării optime a proiectului în condiţiile rambursării/decontării ulterioare a cheltuielilor din instrumente structurale.
 
    Art.8. Prezenta hotărâre a fost  adoptată cu un număr de 29 voturi „pentru”.
	 




     Art.9. Cu ducere la îndeplinire a prevederilor prezentei hotărâri se încredinţează Direcţia dezvoltare durabilă și relații externe și Direcția economică din cadrul Consiliului Judeţean Bistriţa-Năsăud.

    Art.10. Prezenta hotărâre se comunică de către Serviciul administrație și relații publice cu:
· Direcția economică;
· Direcția administrație locală;
· Direcția dezvoltare durabilă și relații externe;
· Instituția Prefectului județul Bistrița-Năsăud.


PREŞEDINTE,
EMIL RADU MOLDOVAN







      Contrasemnează:
p.SECRETARUL JUDEŢULUI,
               DIRECTOR EXECUTIV 
         CRINA-ALEXANDRINA BORȘ

